Uredba Komisije (ES) št. 40/96

z dne 12. januarja 1996

o posodobitvi in spremembi uredb v sektorju ovčjega in kozjega mesa, ki določajo nekatere cene in zneske pred 1. februarjem 1995, katerih vrednost v ekujih je bila prilagojena zaradi odprave korekcijskega faktorja za kmetijske menjave

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnem tečaju, ki se uporabljata za namene skupne kmetijske politike [1], kakor je bila nazadnje spremenjena z Uredbo (ES) št. 150/95 [2], in zlasti člena 13(1) Uredbe,

ker 1. februarja 1995 začne veljati člen 13(2) Uredbe (EGS) št. 3813/92, po katerem se spremeni vrednost v ekujih nekaterih cen in zneskov, da se nevtralizira učinek odprave korekcijskega faktorja 1,207509, ki je do 31. januarja 1995 vplival na menjalne tečaje, uporabljene v kmetijstvu;

ker so nove vrednosti zadevnih cen in zneskov v ekujih veljavne že od 1. februarja 1995 v skladu s pravili, določenimi v členu 13(2) Uredbe (EGS) št. 3813/92 in členu 18(1) Uredbe Komisije (EGS) št. 1068/93 z dne 30. aprila 1993 o podrobnih pravilih za določanje in uporabo kmetijskih menjalnih tečajev [3], kakor je bila nazadnje spremenjena z Uredbo (ES) št. 2853/95 [4];

ker je v skladu s členom 18(2) Uredbe (EGS) št.1068/93 za preprečitev zmede in lajšanje izvajanja skupne kmetijske politike treba nadomestiti vrednost zadevnih cen in zneskov v ekujih, če se ne uporabljajo periodično in kadar so veljavni najmanj od:

- 1. januarja 1996 za zneske, ki niso v zvezi s tržnim letom,

- začetka tržnega leta 1996 pri cenah ali zneskih, za katere se to tržno leto začne januarja 1996,

- začetka tržnega leta 1995/96 v drugih primerih,

iz uredb, ki so začele veljati pred 1. februarjem 1995; ker je zato treba spremeniti zadevne uredbe;

ker je treba zaradi jasnosti nove zneske v ekujih v zvezi z višino pomoči in/ali varščine, ki jih zahtevata Uredba Sveta (EGS) št. 1323/90 [5], kakor je bila nazadnje spremenjena z Uredbo (EGS) št. 363/93 [6], in Uredba Komisije (EGS) št. 3447/90 [7], kakor je bila nazadnje spremenjena z Uredbo (EGS) št. 879/95 [8], Uredbo Komisije (EGS) št. 510/93 [9] in Uredbo Komisije (EGS) št. 1123/93 [10], zaokrožiti na najbližje celo število;

ker so ukrepi, predvideni s to uredbo, v skladu z mnenjem Upravljalnega odbora za ovčje in kozje meso,

SPREJELA NASLEDNJO UREDBO:

Člen 1

V skladu s členom 13(2) Uredbe (EGS) št. 3813/92 in členom 18(1) Uredbe (EGS) št. 1068/93 se zaradi prilagoditve nekaterih cen in zneskov v ekujih v sektorju ovčjega in kozjega mesa, ki so začeli veljati s 1. februarjem 1995, spremenijo pravni instrumenti iz člena 2, kakor so tam določeni.

Člen 2

1. Uredba (EGS) št. 1323/90 se spremeni:

- v prvi alinei člena 1 se "5,5 ECU" nadomesti s "6,641 ECU",

- v drugi alinei člena 1 se "3,8 ECU" nadomesti s "4,589 ECU",

- v tretji alinei člena 1 se "3,8 ECU" nadomesti s "4,589 ECU".

2. Uredba (EGS) št. 3447/90 se spremeni:

- v členu 2(2) se "1,2 ECU" nadomesti z "1,45 ECU",

- v členu 4 se "120 ECU" nadomesti s "145 ECU".

3. Uredba (EGS) št. 510/93 se spremeni:

- v delu 1 Priloge se znesek "380 ECU" nadomesti z zneskom "459 ECU" in znesek "110 ECU" z zneskom "133 ECU",

- v delu 2 Priloge se znesek "380 ECU" dvakrat nadomesti z zneskom "459 ECU" in znesek "110 ECU" dvakrat z zneskom "133 ECU".

4. Uredba (EGS) št. 1123/93 se spremeni:

- v Prilogi se znesek "440 ECU" nadomesti z zneskom "531 ECU" in znesek "170 ECU" z zneskom "205 ECU".

Člen 3

Ta uredba začne veljati sedmi dan po objavi v Uradnem listu Evropskih skupnosti.

Člen 2(1) se uporablja za vsak zadeven znesek od dneva, ko je začel veljati kmetijski menjalni tečaj, ki je določen 1. februarja 1995 ali pozneje.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. januarja 1996

Za Komisijo

Franz Fischler

Član Komisije

[1] UL L 387, 31.12.1992, str. 1.

[2] UL L 22, 31.1.1995, str. 1.

[3] UL L 108, 1.5.1993, str. 106.

[4] UL L 299, 12.12.1995, str. 1.

[5] UL L 132, 23.5.1990, str. 17.

[6] UL L 42, 19.2.1993, str. 1.

[7] UL L 333, 30.11.1990, str. 46.

[8] UL L 91, 22.4.1995, str. 2.

[9] UL L 55, 6.3.1993, str. 35.

[10] UL L 114, 8.5.1993, str. 16.

--------------------------------------------------